6.8.2014. Službeni list Europske unije L 233/25 PROVEDBENA UREDBA KOMISIJE (EU) br. 853/2014 od 5. kolovoza 2014. o stavljanju izvan snage Uredbe (EZ) br. 1151/2009 o posebnim uvjetima kojima se uređuje uvoz suncokretovog ulja podrijetlom ili poslanog iz Ukrajine (Tekst značajan za EGP) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane ('), a posebno njezin članak 53. stavak 1. točku (b) podtočku ii., budući da: (1) — Nakon otkrivanja visoke razine mineralnog parafina u suncokretovom ulju iz Ukrajine, od 1. siječnja 2010. Uredbom Komisije (EZ) br. 1151/2009 (*) nalažu se posebni uvjeti kojima se uređuje uvoz suncokretovog ulja podrijetlom ili poslanog iz Ukrajine. Na temelju te Uredbe ovlašteni predstavnik Ministarstva zdravstva Ukrajine dužan je provesti sistemsko certificiranje kojim se potvrđuje da je uzet uzorak pošiljki suncokretovog ulja izve- zenih u Europsku uniju te da je analiziran i da ne sadržava više od 50 mg/kg mineralnog parafina. Dodatnim nasumičnim uzorkovanjem koje provode nadležna tijela država članica pri uvozu u Uniju nadalje se osigurava da pošiljka ne sadržava više od 50 mg/kg mineralnog parafina. (2) — Budući da od stupanja te Uredbe na snagu nadležna tijela država članica nisu prijavila uzorke koji ne udovoljavaju uvjetima, prikladno je te posebne uvjete staviti izvan snage. (3) — Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje živo- tinja, DONIJELA JE OVU UREDBU: Članak 1. Ovim se Uredba (EZ) br. 1151/2009 stavlja izvan snage. Članak 2. Ova Uredba stupa na snagu dvadesetog dana od dana objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 5. kolovoza 2014. Za Komisiju, Predsjednik Josć Manuel BARROSO () SLL 31,1.2.2002., str. 1. () Uredba Komisije (EZ) br. 1151/2009 od 27. studenoga 2009. o posebnim uvjetima kojima se uređuje uvoz suncokretovog ulja podri- jetlom ili poslanog iz Ukrajine zbog rizika kontaminacije mineralnim uljem i o stavljanju izvan snage Odluke 2008/433/EZ (SL L 313, 28.11.2009., str. 36.).